text: # Ă-cì
  Ă-cì, iâ siā có̤ ă-ì(阿蛦), sê siŏh cṳ̄ng tè̤ng-ngiê, sĭk-sĭk táu-mìng, lâng lăk mĕ̤k-ciŭ liê iā kŭi. Ciòng sié-gái gê̤ṳng-cūng ô dâi-mō̤ 2,500 cṳ̄ng ă-cì, ciō-iéu sĕng-uăk diŏh iĕk-dái dê-kṳ̆. Hâ-tiĕng sèng-âu, ă-cì dŭ pók chéu-puòi lā̤ ngék chéu-cáik. Gē̤ng ă-cì bók-dō̤ ô huák-ĭng-ké, â̤ huák chók cêng hiōng gì siăng-ĭng. Ă-cì mâ̤ gâ nè̤ng iâ mâ̤ déng nè̤ng, dó̤i nè̤ng mò̤ hâi.
  Gău-puói hâiu, mō̤ ă-cì ciŏng lâung săng diŏh chéu-puòi diē-sié. Éu-tè̤ng bô chók hâiu, dâung lŏ̤h diê-dău, cêu sĕng-uăk diŏh diê-dău-â. Ék-buăng, ă-cì éu-tè̤ng găk diê-dău-â sĕng-uăk 2 gáu 5 nièng, iâ ô siŏh piĕ cṳ̄ng-lôi â̤ dòng gáu sĕk-gūi nièng. Gáu-sì, ă-cì éu-tè̤ng cêu gŭk siŏh dèu diô iù tù diē-sié bà chók lì, bà gáu chéu lā̤ táung káe̤k, biéng có̤ sìng-tè̤ng. Ciáh táung lâi káe̤k-káe̤k gì sèng-âu, ă-cì puòi-hŭ gâe̤ng sĭk-sĭk dŭ có̤ niōng-niōng-nuóh, diŏh dīng siŏh dâung sì-găng ciáh biéng dâing. Ă-cì káe̤k-káe̤k â̤-sāi có̤ dṳ̆ng-iŏh.
  
  ## Sŭk-ngṳ̄
  - Ă-cì giéu, liĕk-chiĕ è̤ng; cièng-gák giéu, guâng dĕng-lè̤ng. (阿蛦叫, 荔枝紅; 𧔢甲叫, 摜燈籠.)
  
  
title: Ă-cì
wikitext: {{Taxobox
  | color = pink
  | name = Ă-cì
  | image = Platypleura kaempferi.jpg
  | image_width = 250px
  | image_caption = Ă-cì
  | regnum = [[Animalia]]
  | phylum = [[Arthropoda]]
  | subphylum = [[Hexapoda]]
  | classis = [[Insecta]]
  | ordo = [[Hemiptera]]
  | subordo = [[Auchenorrhyncha]]
  | infraordo = [[Cicadomorpha]]
  | superfamilia = [[Cicadoidea]]
  | familia = '''Cicadidae'''
  | familia_authority = [[John Obadiah Westwood|Westwood]], 1840
  | subdivision_ranks = kuŏ
  | subdivision = [[Cicadinae]]<br />[[Tibiceninae]]<br />Cicadettinae<br />Tettigadinae<br />''dēng dēng''
  }}
  [[File:Cicada moult 02.jpg|thumb|right|250px|Ă-cì káe̤k-káe̤k]]
  '''Ă-cì''', iâ siā có̤ '''ă-ì'''(阿蛦), sê siŏh cṳ̄ng [[tè̤ng-ngiê]], [[sĭk-sĭk]] táu-mìng, lâng lăk [[mĕ̤k-ciŭ]] liê iā kŭi. Ciòng sié-gái gê̤ṳng-cūng ô dâi-mō̤ 2,500 cṳ̄ng ă-cì, ciō-iéu sĕng-uăk diŏh [[iĕk-dái]] dê-kṳ̆. Hâ-tiĕng sèng-âu, ă-cì dŭ pók [[chéu]]-puòi lā̤ ngék chéu-cáik. Gē̤ng ă-cì bók-dō̤ ô huák-ĭng-ké, â̤ huák chók cêng hiōng gì [[siăng-ĭng]]. Ă-cì mâ̤ gâ nè̤ng iâ mâ̤ déng nè̤ng, dó̤i nè̤ng mò̤ hâi.
  
  Gău-puói hâiu, mō̤ ă-cì ciŏng lâung săng diŏh chéu-puòi diē-sié. Éu-tè̤ng bô chók hâiu, dâung lŏ̤h diê-dău, cêu sĕng-uăk diŏh diê-dău-â. Ék-buăng, ă-cì éu-tè̤ng găk diê-dău-â sĕng-uăk 2 gáu 5 nièng, iâ ô siŏh piĕ cṳ̄ng-lôi â̤ dòng gáu sĕk-gūi nièng. Gáu-sì, ă-cì éu-tè̤ng cêu gŭk siŏh dèu diô iù tù diē-sié bà chók lì, bà gáu chéu lā̤ táung káe̤k, biéng có̤ sìng-tè̤ng. Ciáh táung lâi káe̤k-káe̤k gì sèng-âu, ă-cì puòi-hŭ gâe̤ng sĭk-sĭk dŭ có̤ niōng-niōng-nuóh, diŏh dīng siŏh dâung sì-găng ciáh biéng dâing. Ă-cì káe̤k-káe̤k â̤-sāi có̤ [[dṳ̆ng-iŏh]].
  
  ==Sŭk-ngṳ̄==
  *Ă-cì giéu, [[liĕk-chiĕ]] è̤ng; cièng-gák giéu, guâng dĕng-lè̤ng. (阿蛦叫, 荔枝紅; 𧔢甲叫, 摜燈籠.)
  
  {{Commons|Helicoidea|Ă-cì}}
  {{Wikispecies|Helicoidea|Ă-cì}}
  
  [[分類:Ciék-ciĕ dông-ŭk|A]]